Diari Oficial de la Generalitat Valenciana


Sumari del DOGV 4768, del 04-06-2004 (2004/5590)

Informació pública de l'aprovació inicial del conveni urbanístic per a l'obtenció de terrenys.
----------------------------------------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5590


Organisme emissor
:   Ajuntament d'Alboraia

Tipus de document
:   Anunci

Informació pública de l'aprovació inicial del conveni urbanístic per a l'obtenció de terrenys. [2004/M5590]
  
El Ple de l'Ajuntament, en sessió ordinària celebrada el dia 25 de març de 2004, adoptà el següent acord:
  
«Primer
  
Aprovar inicialment el text del conveni urbanístic que a continuació es transcriu:
  
Conveni urbanístic
  
Alboraya, ... de ... de 2004. Reunits, d'una part, Manuel Álvaro Manzano, alcalde president de l'Ajuntament d'Alboraya assistit per la secretària general de la corporació, Mª Remedios Pérez Ibáñez i, d'una altra, José Martí Aguilar, major d'edat, amb DNI .... e domicili en ...
  
Intervenen:
  
Manuel Álvaro, en nom i representació de l'Ajuntament d'Alboraya, havent sigut facultat per a la firma d'este conveni urbanístic per mitjà d'acord del Ple de l'Ajuntament de data ...; i José Martí Aguilar, en nom propi.
  
Exposen:
  
Primer. Que José Martí Aguilar és propietari en ple domini d'una finca que es descriu de la següent forma:
  
Referència cadastral: 27379Y983314466428EP.
  
Superfície del solar: 9.938 m².
  
Superfície construïda: 0 m².
  
Parcel·la número 21 del polígon cadastral de rústica número 1.
  
Límits: al nord: parcel·les números 40, 39 i 15 d'este polígon número 1; al sud, amb el Camí Vell de Tavernes; a l'est, amb les parcel·les números 18 i 20 del mateix polígon; i a l'oest, amb la parcel·la número 22 del polígon a què es fa referència.
  
Segon. Que l'Ajuntament d'Alboraya necessita una parcel·la d'aproximadament 10.000 m² per a ubicar un centre escolar amb un perfil segons la Direcció General de Centres de 6 I + 12 P + com (200 en dos torns) + viv.
  
Tercer. Que en data 24 de febrer de 2004 pel Ple de l'Ajuntament es va sotmetre a informació pública la modificació puntual número 13 del PGOU, amb la justificació de la necessitat d'obtindre una parcel·la per a la construcció d'un nou col·legi públic que substituïsca l'actual centre públic Ausiàs March, sent l'objectiu de la modificació doble:
  
1r Modificar l'ordenació de la parcel·la del col·legi actual canviant la seua qualificació a sòl residencial i definint unes condicions d'edificabilitat semblants a les parcel·les immediates per a tancar l'illa d'una forma homogènia.
  
2n Modificar la qualificació de la nova parcel·la com a sòl dotacional a fi d'adaptar-la a l'ús que es pretén mantenint i millorant l'equilibri entre els sòls residencials i dotacionals del Pla General resultant de la modificació.
  
Quart. Que l'empresa pública CIEGSA (Construccions i Infraestructures Educatives de la Generalitat Valenciana, SA) encarregada de la construcció de centres escolars ha donat la seua conformitat a la construcció del centre, sempre que existisca acord plenari respecte d'això, que va ser adoptat en sessió del 30 d'octubre de 2003 i que es transcriu a continuació:
  
Primer. Compromís de posar a disposició de la Generalitat Valenciana el solar ubicat en la partida Desemparats amb referència cadastral 99634D912429162920WC i una superfície de 9.938m².
  
Segon. Compromís de dotar la parcel·la dels servicis urbanístics que falten per executar per al centre projectat (connexions o connexions a peu de parcel·la), perquè tinga la condició de solar (article 6 de la LRAU).
  
Tercer. Compromís d'eliminar qualsevol obstacle, servitud o impediment que poguera dificultar el normal desenvolupament de les obres i de tots aquells que es descobriren amb posterioritat.
  
Quart. Compromís d'adoptar els projectes necessaris per a la urbanització expressada en l'apartat segon i per a l'eliminació de servituds i obstacles expressats en l'apartat tercer.
  
Quint. Ja que la parcel·la descrita no es troba inclosa dins de cap àmbit d'actuació i és necessari obtindre la seua propietat perquè s'inicie la construcció del centre escolar, es firma el present conveni urbanístic que té per objecte obtindre de forma anticipada abans del desenrotllament urbanístic del sector la propietat de la parcel·la descrita en el punt primer i que serà prou, segons ha manifestat CIEGSA, per a iniciar la construcció del centre escolar.
  
A tal fi les parts convenen les següents clàusules:
  
Primera. Que segons informe tècnic, i que es troba en l'expedient, a la parcel·la descrita li correspon una edificabilitat de 5.232,36 m²t (a raó de 0,5265 m² t /m²s x la superfície de la parcel·la 9.938,00) que el seu propietari farà efectius en l'àmbit d'actuació que determinarà la revisió del Pla General d'Ordenació Urbana.
  
Segona. Que una vegada aprovat pel Ple de l'Ajuntament el text del present conveni, el propietari s'obliga a cedir a l'Ajuntament d'Alboraya la titularitat d'esta parcel·la reservant-se l'aprofitament que se li reconeix en la clàusula anterior. La cessió de la propietat a favor de l'Ajuntament d'Alboraya s'elevarà a escriptura pública i serà efectiva al mateix temps que es constituïsca per l'ajuntament la garantia a què es referix la clàusula següent.
  
Tercera. Com a garantia del compliment d'esta obligació, l'Ajuntament es compromet a constituir garantia real sobre els terrenys que actualment ocupa el col·legi i els paràmetres urbanístics del qual són els continguts en la modificació puntual número 13 del PGOU.
  
Quarta. Tant el reconeixement al propietari de l'aprofitament urbanístic que li correspon, com la garantia sobre els terrenys, seran elevats a escriptura pública una vegada que es tramiten els corresponents procediments.
  
La garantia real sobre els terrenys romandrà mentre no s'aprove el projecte de reparcel·lació i com a màxim fins a febrer de 2007, data en la qual el propietari de la parcel·la podrà fer efectiva la garantia constituïda sobre els terrenys de propietat municipal.
  
Quinta. Seran de compte de l'Ajuntament tots els gastos i, si és procedent, els impostos que per a fer efectiu este conveni siguen d'aplicació.
  
Sexta. Aprovat este conveni i firmat per les parts s'incorporarà a la revisió del Pla General d'Ordenació Urbana.
  
Segon
  
Sotmetre a informació pública per termini d'un mes el text del conveni, publicant-se anunci en el Diari Oficial de la Generalitat Valenciana i en un diari no oficial d'àmplia difusió en la localitat. Transcorregut este període, es resoldran les possibles al·legacions presentades.
  
Tercer
  
Incorporació del conveni a l'expedient de revisió del Pla General d'Ordenació Urbana.
  
Quart
  
Facultar l'alcalde president per a la firma del present conveni.»